**ROMÂNIA Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL AL MUNICIPIULUI TÂRGU MUREŞ**

**Iniţiator,**

 **PRIMAR,**

 **SOÓS ZOLTÁN**

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_\_\_\_\_\_\_ 2025**

**privind stabilirea** **nivelului taxelor pentru desfășurarea activităților comerciale, prestări servicii și transport public de persoane în regim de taxi pe raza Municipiului Târgu Mureș, pentru anul fiscal 2026**

 ***Consiliul Local al Municipiului Târgu Mureş, întrunit în ședință ordinară de lucru***

**Având în vedere:**

* Referatul de aprobare nr.47376 din 23.09.2025, iniţiat de Primarul Municipiului Târgu Mureș prin Direcţia activităţi social-culturale, patrimoniale şi comerciale,privind stabilirea nivelului taxelor pentru desfășurarea activităților comerciale, prestări servicii și transport public de persoane în regim de taxi pe raza Municipiului Târgu Mureș, pentru anul fiscal 2026;
* Raportul de specialitate nr....…..al Direcţiei juridice contencios administrativ şi administraţie publică locală
* Raportul de specialitate nr. ................. al Direcției Fiscale Locală;
* Raportul Comisiilor de specialitate din cadrul Consiliului local municipal Târgu Mureş
* Publicarea pe site-ul oficial al Ministerului Dezvoltării, Lucrărilor Publice și Administrației a **ratei inflației de 5,6 % pentru anul 2024**, conform Adresei nr. 10 din 14.01.2025 emisă de Institutul National de Statistică,
* HCLM Târgu Mureș nr.77/24.04.2025 privind indexarea impozitelor și taxelor locale care constau într-o anumită sumă în lei sau care sunt stabilite pe baza unei anumite sume în lei, respectiv reactualizarea amenzilor prevăzute la art. 493 alin. 3 și 4 din Legea nr. 227/2015 privind Codul fiscal, cu rata inflației de 5,6%, începând cu anul 2026,

 **În conformitate cu prevederile:**

* **art.475, alin.(3), (4)** şi **(5)** din **Legea nr.227/2015 privind Codul fiscal**, cu completările şi modificările ulterioare,
* **art. 30 din Legea 273/2006**, privind Finanțele publice locale,
* **Legii nr. 207/2015** privind codul de procedura fiscala, cu modificările și completările ulterioare,
* **art. 7 alin.(1), (2) din Legea nr. 52/2003** privind transparența decizională în administrația publică, republicată,
* **art. 80-81 din Legea nr. 24/2**000 privind normele de tehnică legislativă pentru elaborarea actelor normative,
* **art. 87 alin. (3), art. 129 alin. (1), alin. (4) lit. „c”, alin. (14), art. 139 alin (1), alin. (3) lit. „c”, art.196, alin. (1), lit. „a” și ale art. 243, alin. (1), lit. „a” din OUG nr. 57/2019** privind Codul administrativ, cu modificările și completările ulterioare,

**H o t ă r ă ş t e:**

**Art.1.** Se aprobă,nivelul taxelor pentru desfășurarea activităților comerciale și prestări servicii pentru anul fiscal 2026 precum și viza anuală a acestora, conform Anexei 1, care face parte integrantă din prezenta hotărâre.

**Art.2.** Se aprobă, nivelul taxelor pentru desfășurarea activităților detransport public de persoane în regim de taxi pentru anul fiscal 2026, conform Anexei 2, care face parte integrantă din prezenta hotărâre.

**Art.3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Activităţi Social-Culturale şi Patrimoniale – Serviciul autorizări activităţi economice şi Direcţia Fiscală Locală.

**Art.4.** În conformitate cu prevederile art.252, alin.(1), lit.c) și ale art.255 din O.U.G. nr.57/2019 privind Codul Administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 5.** Prezenta hotărâre se comunică:

 - Direcţiei activităţi social-culturale, patrimoniale şi comerciale;

 - Direcţiei Fiscale Locală.

**Viză de legalitate,**

 **Secretarul general al Municipiului Târgu Mureș,**

 **Bordi Kinga**

\* Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de **art. 129, art. 139** din **O.U.G. nr. 57/2019 privind Codul Administrativ.**

**R O M Â N I A**

**JUDEŢUL MUREŞ**

**MUNICIPIUL TÂRGU MUREȘ**

**Direcția activități social-culturale, patrimoniale și comerciale Iniţiator,**

**Nr. 47376 din 23.09.2025 PRIMAR,**

 **SOÓS ZOLTÁN**

**REFERAT DE APROBARE**

**privind** **stabilirea nivelului taxelor pentru desfășurarea activităților comerciale, prestări servicii și transport public de persoane în regim de taxi pe raza Municipiului Târgu Mureș, pentru anul fiscal 2026**

Având în vedere prevederile art.475, alin.(3), (4) şi (5) din Legea nr.227/2015 privind Codul fiscal, cu completările şi modificările ulterioare, ale Legii nr.207/2015 privind Codul de procedură fiscală, precum și art.27 din Legea nr.273/2006, privind Finanțele publice locale,

Ţinând seama de prevederile H.C.L.M Târgu Mureş nr.56/2023 privind aprobarea regulamentului privind desfășurarea activității comerciale cu produse și servicii de piață pe raza administrativ -teritorială a Municipiului Târgu Mureș, modificat prin HCLM nr.344/19.12.2024, ale H.C.L.M.Târgu Mureş nr.349/2013 privind aprobarea “Regulamentului de autorizare, organizare, atribuirea în gestiune delegată şi controlul executării serviciului de transport în regim de taxi pe raza municipiului Tîrgu Mureş”, completată şi modificată prin H.C.L.M.Târgu Mureş nr.392/2018, ale H.G. nr.843/1999 privind încadrarea pe tipuri a unităţilor de alimentaţie publică neincluse în structurile de primire turistice şi ale Clasificării activităţilor din economia naţională – CAEN, actualizată prin Ordinul preşedintelui Institutului Naţional de Statistică nr.337/2007, precum și de Legea nr.310/06.12.2024 pentru completarea art.6 din Ordonanța Guvernului nr.99/2000 privind comercializarea produselor și serviciilor de piață,

 Luând în considerare publicarea pe site-ul oficial al Ministerului Dezvoltării, Lucrărilor Publice și Administrației a ratei inflației de 5,6 % pentru anul 2024, conform Adresei nr. 10 din 14.01.2025 emisă de Institutul National de Statistică,

 Văzând prevederile HCLM Târgu Mureș nr.77/24.04.2025 privind indexarea impozitelor și taxelor locale care constau într-o anumită sumă în lei sau care sunt stabilite pe baza unei anumite sume în lei, respectiv reactualizarea amenzilor prevăzute la art. 493 alin. 3 și 4 din Legea nr. 227/2015 privind Codul fiscal, cu rata inflației de 5,6%, începând cu anul 2026,

 Propunem spre aprobare indexarea cu rata inflației de 5,6% a nivelului taxelor pentru desfășurarea activităților comerciale, prestări servicii și transport public de persoane în regim de taxi pe raza Municipiului Târgu Mureș, pentru anul fiscal 2026.

**Director executiv adjunct,**

Bâta Anca Voichița